**Kontakt pre média:**

Juraj Redeky

TAKTIQ COMMUNICATIONS s.r.o.

+421 911 478 280

[juraj.redeky@taktiq.com](mailto:juraj.redeky@taktiq.com?subject=TS%20-%20LOGI%20)

**Predstavujeme klávesnicu Logitech Signature Slim Solar+ K980**

Napájaná svetlom, žiadne káble, žiadne dobíjanie, bezproblémové používanie

* Nová klávesnica je poháňaná technológiou Logi LightCharge, ktorá využíva svetlo z akéhokoľvek zdroja, aby zostala vždy nabitá a pripravená na prácu.
* Po plnom nabití dokáže nepretržite fungovať aj v úplnej tme po dobu až štyroch mesiacov.
* Signature Slim Solar+ je navrhnutá pre súčasný spôsob práce a ponúka pohodlie pri písaní, šikovné klávesové skratky a prispôsobenie vašim potrebám s využitím AI.
* Nová klávesnica funguje s PC, tabletom, aj mobilom a je kompatibilná s niekoľkými operačnými systémami. Pomocou Easy-Switch môžete prepínať medzi tromi zariadeniami.

**Bratislava — 24. septembra 2025** — Spoločnosť Logitech dnes uviedla bezdrôtové klávesnice Signature Slim Solar+ K980 a Signature Slim Solar+ K980 for Business, ktoré sú napájané akýmkoľvek svetlom – prirodzeným slnečným, či umelým – takže nie je potrebné prerušovať prácu a stresovať sa kvôli dobíjaniu. Klávesnica využíva patentovanú technológiu Logitech Logi LightCharge a je navrhnutá pre moderný spôsob života. Ponúka plnohodnotné rozloženie kláves, písanie ako na notebooku a inteligentné prispôsobenie funkcií, ktoré uľahčuje pracovné i súkromné ​​aktivity.

Bezdrôtové zariadenia nás zbavujú problémových káblov, ale pamätať na ich neustále dobíjanie môže používateľov zbytočne stresovať. Dnešní ľudia očakávajú jednoduchosť, spoľahlivosť a intuitívne bezproblémové používanie, ktoré funguje jednoducho. Klávesnica Signature Slim Solar+ je presne taká. Neustále sa sama dobíja a je skonštruovaná tak, aby po plnom nabití dokázala pracovať až štyri mesiace aj v úplnej tme, takže sa ľudia môžu sústrediť len na to, čo je pre nich naozaj dôležité.

*"Už aj nutnosť myslieť na dobíjanie vás môže rozptyľovať a preto sme navrhli klávesnicu Signature Slim Solar+ tak, aby vás tejto potreby úplne zbavila,"* povedal**Art O'Gnimh, generálny riaditeľ skupiny Core Products Group spoločnosti Logitech.** *"Nabíja sa akýmkoľvek svetlom a zbavuje váš stôl káblov. Odstraňuje potrebu samostatného dobíjania a zároveň vylepšuje vzhľad a komfort vášho pracovného priestoru. V náročných pracovných dňoch tak máte o jednu starosť menej."*

**Dôraz na udržateľnosť**

Plastové diely v grafitovej verzii Signature Slim Solar+ obsahujú 70% certifikovaného recyklovaného plastu. Špeciálna dobíjacia batéria má životnosť až 10 rokov, takže ju nie je potrebné vymieňať. Tieto riešenia vychádzajú zo snahy spoločnosti Logitech o udržateľný rozvoj, ktorej cieľom je znížiť uhlíkovú stopu a zároveň zabezpečiť odolnosť, spoľahlivosť a dlhodobú funkčnosť zariadenia.

**Pripravená pre firmy**

Klávesnica Signature Slim Solar+ K980 for Business je navrhnutá s ohľadom na potreby firemného IT vybavenia. Udržuje neustále nabitú batériu a nevyžaduje žiadnu zvláštnu starostlivosť. Namiesto prekážajúceho káblu je vybavená USB-C prijímačom Logi Bolt pre bezpečné a spoľahlivé pripojenie aj v rušnom pracovnom prostredí. Klávesnicu je možné monitorovať prostredníctvom aplikácie Logitech Sync\*, ktorá poskytuje IT tímom centrálny prehľad napríklad o stave a firmvéri v jednotlivých zariadeniach. Zamestnanci si môžu nastaviť až 23 klávesových skratiek, vrátane klávesy pre rýchle spustenie vybraného AI asistenta na zvýšenie ich produktivity. Vďaka globálnej dostupnosti a zákazníckej podpore je možné klávesnicu bezproblémovo používať na všetkých typoch pracovných pozícií.

**Kľúčové vlastnosti**

* **Napájanie s Logi LightCharge:** Základom Signature Slim Solar+ je patentovaná technológia Logi LightCharge - jedinečný systém napájania, ktorý kombinuje pásik pohlcujúci svetlo, batériu s životnosťou až 10 rokov a energeticky úsporný hardvér pre spoľahlivé bezdrôtové fungovanie.
* **Premyslený dizajn:** Štíhla nízkoprofilová klávesnica prináša na váš stôl čistý minimalistický dizajn, ktorý perfektne dopĺňa moderné notebooky, monitory a periférne zariadenia a redukuje vizuálny chaos, aby každý pracovný priestor vyzeral štýlovo a usporiadane.
* **Komfortný a návykový spôsob písania:** Klávesnica je vybavená klávesmi, aké bývajú na notebookoch, s nožnicovými spínačmi s plnohodnotným rozložením kláves a numerickým blokom.
* **Kompatibilita s mnohými zariadeniami a operačnými systémami:** Rozloženie kláves má podporu rôznych operačných systémov a umožňuje bezproblémové použitie v ich prostredí. Používatelia môžu prepínať klávesnicu medzi až tromi zariadeniami, napríklad pracovným počítačom, domácim notebookom, tabletom alebo telefónom, pomocou kláves Easy-Switch.
* **Prispôsobiteľnosť prostredníctvom Logi Options+:** Pomocou aplikácie Logi Options+ môžu používatelia upraviť fungovanie klávesnice podľa svojich preferencií, priradiť jej inteligentné akcie pre automatizáciu častých úloh alebo využívať špeciálny kláves na spustenie AI asistenta pre okamžitý prístup k preferovaným nástrojom, ako sú Copilot, Gemini alebo ChatGPT.

### **Technická špecifikácia**

* Napájanie pomocou Logi LightCharge
* Po plnom nabití vydrží pracovať až 4 mesiace aj v úplnej tme
* Plnohodnotné rozloženie kláves s numerickým blokom
* Dojem z písania ako na notebooku
* Potlač kláves prispôsobená rôznym operačným systémom (Windows/macOS/ChromeOS)
* Klávesy Easy-Switch (prepínanie pripojenia a písanie až na 3 zariadeniach)
* Prispôsobiteľné akčné tlačidlo
* Prispôsobiteľná spúšťacia klávesa AI aplikácie (nie je k dispozícii vo verzii pre Mac)
* Plne prispôsobiteľný rad funkčných kláves
* Podpora prostredníctvom aplikácie Logi Options+ v systémoch Windows a macOS
* Podpora prostredníctvom Logi Tune a Logitech Sync pre správu IT vybavenia
* Kompatibilita s aplikáciou Logitech Flow pri spárovaní s podporovanou myškou
* Spoľahlivá batéria so životnosťou až 10 rokov
* Vypínač napájania

### **Cena a dostupnosť**

Signature Slim Solar+ je na Slovensku k dispozícii od 24. septembra 2025 u vybraných distribútorov   
(NAY, Westech) a naLogitech.com.

Dodáva sa v troch verziách za tieto odporúčané maloobchodné ceny:

* Signature Slim Solar+ K980 univerzálna verzia pre rôzne operačné systémy = 109,99 €
* Signature Slim Solar+ K980 for macOS (dostupná len v Severnej Amerike)
* Signature Slim Solar+ K980 for Business pre firemné použitie = 119,99 €

**O spoločnosti Logitech**

Spoločnosť Logitech pomáha všetkým ľuďom realizovať ich túžby ponukou technológií, ktoré umožňujú každému tvoriť, byť úspešnejším a užívať si viac život. Navrhuje a tvorí produkty, ktoré spájajú ľudí prostredníctvom počítačov, hier, videa, hudby alebo streamovania a tvorby obsahu. Medzi značky spoločnosti Logitech patri [Logitech](https://www.logitech.com/cs-cz), [Logitech G](https://www.logitechg.com/cs-cz), [Astro Gaming](https://www.astrogaming.com/), [Streamlabs](https://streamlabs.com/), [Ultimate Ears](https://www.ultimateears.com/en-us), [Jaybird](https://jaybirdsport.com/en-roeu) a [Blue Microphones](https://www.bluedesigns.com/). Spoločnosť Logitech International bola založená v roku 1981 a je registrovaná vo Švajčiarsku; jej akcie sa obchodujú na švajčiarskej burze SIX Swiss Exchange (LOGN) a na americkej burze Nasdaq Global Select Market (LOGI). Ďalšie informácie o spoločnosti Logitech nájdete na stránke [www.logitech.com](http://www.logitech.com), [firemnom blogu](http://blog.logitech.com/), [Facebooku](https://www.facebook.com/logitechczsk) alebo na Twitteri s hashtagom [@Logitech](https://twitter.com/Logitech).

*Logitech a ďalšie značky Logitech sú ochranné známky alebo registrované ochranné známky spoločnosti Logitech Europe S.A. a/alebo jej pobočiek v Spojených štátoch a ďalších krajinách. Všetky ostatné ochranné známky môžu byť majetkom príslušných vlastníkov. Ďalšie informácie o spoločnosti Logitech a jej produktoch nájdete na webovej lokalite spoločnosti* [*www.logitech.com*](http://www.logitech.com)*.*